recursal/SuperWikiNEXT-32B huggingface dataset:
**Ihsan Abdel Quddous** (født 1. januar 1919, død 11. januar 1990) var en egyptisk forfatter, journalist og redaktør i avisene Al Akhbar og Al-Ahram.

Abdel Quddous ble født inn i en muslimsk familie som opprinnelig var av tyrkisk-egyptisk avstamming. Quddous sin favoritt-hobby som barn var å lese bøker, aviser og alt han kunne komme over. I en alder av elleve år, begynte Quddous å skrive sine egne noveller og klassiske dikt. Hans far, Mohamed Abdel Quddous, var en egyptisk skuespiller fra teater og filmer, og som motiverte sønnen til å forfølge en karriere innenfor rettsvitenskap.

Ihsan tok juss-seksamen i 1942 og arbeidet deretter som advokat. I begynnelsen av hans juridiske karriere arbeidet Quddous for advokatfirmaet til Edward Qussairi, en berømt egyptisk advokat. Quddous var også redaktør for magasinet Rosa al Youssef, et magasin som kom ut ukentlig og som hans mor Fatima al Youssef (aka Rosa al Youssef) hadde grunnlagt i sin tid. Quddous er kjent for å ha skrevet mange romaner som senere har blitt tilpasset til filmer og teater-oppsetninger.

I 1944 begynte Quddous for alvor å skrive filmmanuskript, noveller og romaner. Quddous forlot senere hans karriere som jurist for i stedet å fokusere på sin litterære karriere. Noen få år senere, var Quddous en anerkjent journalist i avisen Al Akhbar hvor han arbeidet i til sammen åtte år. Deretter arbeidet han i avisen Al-Ahram og han ble dens redaktør. Quddous kritiserte ofte viktige personligheter i egyptisk samfunn og politikk, noe som gjorde at han ble fengslet tre ganger gjennom hele hans journalistiske karriere. Quddous skrev i løpet av hans lange litterære karriere mer enn seksti romaner og novelle-samlinger.

Av alle Quddous sine romaner, ble i alt fem stykker dramatisert, ni ble brukt som skript til radioserier, flere romaner ble brukt som bakgrunn for miniserier på TV og over 40 av hans romaner ble tilpasset til filmer. Mange av Quddous sine litterære verker har blitt oversatt til flere språk, inkludert engelsk, fransk, tysk, ukrainsk og kinesisk. Filmen La Tutf'e Al-Shams (ikke slå av solen) med Faten Hamama i en av hovedrollene er en av de mest kjente filmene som er basert på en roman av Quddous. Ihsan Abdel Quddous døde torsdag 12. januar 1990 etter å ha lidd av et hjerneslag. Hans sønn, Mohamed Abdel Ihsan Quddous, som var oppkalt etter hans bestefar, er en kjent journalist i Egypt som ble fengslet flere ganger for gjentatte ganger å ha kritisert de egyptiske myndighetene.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]

Eksterne lenker
---------------

* (en) Ihsan Abdel Quddous på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** CiNii
 |
**Kurt Stille** (født 19. november 1934 i København) er en dansk tidligere skøyteløper. Han ble nr. 9 på 10 000 meter under OL i Innsbruck i 1964, noe som var Danmarks beste plassering i individuelle øvelser i vinter-OL, helt frem til 2018 da Viktor Hald Thorup ble nr. 5 i fellesstarten. 

Stille er født i København, faren kom som flyktning fra Tyskland til København i 1933. Kurt flyttet til Norge i 1958, (etter 3 år som musiker i Finland) for å utvikle seg som skøyteløper og har siden vært bosatt i Norge.

Hans beste plasseringer er en 14.-plass i EM 1963 og en 13.-plass i VM 1964. Under Vinter-OL 1964 ble han nr. 12 på 5 000 meter og nr. 9 på 10 000 meter.
Hans første OL var i Squaw Valley 1960, hvor han ble nr. 13 på 1 500 meter og nr. 17 på 10 000 meter.

Selv om han fremdeles er i live, arrangeres «Kurt Stilles Minneløp» hvert år av «Sangkoret Lærken» ved Norges miljø- og biovitenskapelige universitet, avdeling Ås.

Stille er også norsk mester i maraton for veteraner 4 ganger. Som 46-åring løp han sin beste tid på 2.35,00 i NM 1980 Drammen.

Han har deltatt 30 ganger i Birkebeinerrennet, med en 2.-plass som beste resultat. Av 19 starter i Birkebeinerrittet, fikk han pr. 2016 hele 10 klasseseire, og dermed flest seire på herresiden.[] Stille var den første danske skiløperen som stilte i 5-mila i Holmenkollen.[], og han vant sin klasse i Svalbard Ski Maraton 1995. To år senere, i 1997, deltok han i det første skiløpet på Grønland over 3 dager "Arctic circle race" og vant også der sin klasse.

Stille var med i Europas tøffeste terrengløp "Swiss Alpine Marathon" i Davos 1992 da han var 58 år[].

Se også
-------

* Liste over flaggbærere for Danmark under OL

Referanser
----------

Eksterne lenker
---------------

* (en) Kurt Stille – Olympedia Rediger på Wikidata

* (en) Kurt Stille – Sports-Reference (OL-resultater – arkivert) Rediger på Wikidata

* (en) Kurt Stille – Speedskatingbase.eu Rediger på Wikidata

* (en) Kurt Stille – SpeedSkatingNews.info Rediger på Wikidata

* (en) Kurt Stille – SpeedSkatingStats.com Rediger på Wikidata
* (en) Kurt Stille på www.ISU.html.infostradasports.com

Portal: Danmark
**Halfdan Rui** (født 18. september 1905 i Oslo, død 2. mars 1978 samme sted) var en norsk gravørmester.

Rui var utdannet ved Statens håndverks- og kunstindustriskole og begynte som gravør i 1921. Også faren, Hellik Rui, var gravør og Halfdan Rui overtok gravørfirmaet etter sin far da han døde i 1939. Begge signerte sine gravørarbeider med signaturen «H. Rui». Firmaet hadde lokaler og verksted i Underhaugsveien 9 i Homansbyen i Oslo.

Ruis gravørforretning laget medaljer, seglstamper, signetringer, finere papirvarer og andre arbeider. Blant annet hadde firmaet ansvar for offentlige segl og medaljer. Det laget videre stempler for Postverket. Firmaet spesialiserte seg også på heraldiske arbeider og utførte slektsvåpen.

Han var engasjert i Norsk Gravørmester Forening, der han var formann i to perioder (1948–1957 og 1959–1963). Rui mottok foreningens fremste utmerkelse, *Den skarpe stikkel* i gull.

Rui var også en kjent som numismatiker og botaniker. Han publiserte artikler i begge emner. Han var konsultativt medlem av komite for norske lavnavn i Norsk Botanisk Forening og også æresmedlem i foreningen.

Referanser
----------

1. 1 2   Norsk kunstnerleksikon, Norsk kunstnerleksikon ID Halfdan\_Rui, besøkt 9. oktober 2017[Hentet fra Wikidata]
2. 1 2   KulturNav, KulturNav-ID d1f0c0d5-24ff-4255-935c-a8ac4498e2f4, besøkt 9. oktober 2017[Hentet fra Wikidata]
3. ↑  «"Metal & Ædelstensgravøren" i Homansbyen», *Aftenposten*, 18. februar 1989, s. 14.
4. ↑  *Aftenposten*, 8. mars 1978, s. 23.
5. ↑  «Gravørfirmaet H. Rui 75 år», *Aftenposten, morgennummeret 3. desember 1973, s. 15.*
6. ↑  «Formenn i Norsk Gravørmester Forening» Arkivert 22. august 2011 hos Wayback Machine. Norsk Gravørmester Forening.
7. ↑  «Innehavere av Den Skarpe Stikkel»[*død lenke*], Norsk Gravørmester Forening.
8. ↑  Per Stormer: «Halfdan Rui, 1905-1978», *Blyttia*, årg. 36, nr. 2, 1978, s. 49-50.

Eksterne lenker
---------------

* Arbeider av Halfdan Rui Arkivert 28. juli 2010 hos Wayback Machine. Universitetsmuseenes mynt- og medaljesamlinger

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Skeiene** eller **Skeiane** er et område i Sandved bydel i Sandnes. Skeiene utgjør den nordligste del av bydelen, og grenser i nord til Stangeland og Sentrum, i vest til Folkvord, i sør til Brueland og i øst til Austrått. Navnet betyr flate strekninger, sannsynligvis veier av landeveiene som møttes her.

Historie
--------

Skeiane var Sandnes-områdets største handelssenter gjennom 17- og 1800-tallet, men størstedelen ble liggende like utenfor bygrensen da Sandnes ble skilt ut som ladested i 1860. Bystyret i Sandnes mistet viktige skatteytere som drev handel i byen, og ville utvide bygrensene for å få slutt på «grensehandelen». Etter at gjentatte forhandlinger med Høyland herredstyre feilet, og søknad til Kongen ble avslått, bestemte de seg for å legge en ny østre innfartsvei til byen utenom Skeiane. Skeiane hadde til da hatt all trafikk sørfra fra Jæren, og østfra fra Gjesdal og andre bygder. Austråttbakken og Gjesdalveien ble anlagt nordøst for Skeiane og helt fram til Langgata, og det nye senteret Krossen var født.

De forretningsdrivende på Skeiane svarte med samme mynt, og anla gata Pilestredet (nå Pilabakken) som snarvei mellom Austråttbakken og Skeiane. Det nye tilbudet utsatte bare nederlaget for det mer populære Krossen, og stedet hadde lite sentrumsaktivitet fram til byens vekst gjorde stedet sentralt igjen.

Bebyggelse og kommunikasjoner
-----------------------------

I dag er nordøstlige, sentrale Skeiane en del av sentrumsområdet i byen, og ved det gamle landeveikrysset tar Jærveien av mot Krossen og Langgata, mens St. Olavs gate fortsetter mot Vågen. Høyland sparebank bygget sine første egne lokaler her, som er bevart og i bruk som kontorbygg. Banken er nå en del av SpareBank 1 SR-Bank Over Jærveien ligger Sandnes rådhus.

Ved bygging av høybaneanlegget gjennom Sandnes, ble byens hovedstasjon lagt til Skeiane, denne fungerer nå som holdeplass for lokaltog. Brualand godsterminal lå ved holdeplassen og var byens godsstasjon til godsaktiviteten ble flyttet til Stavanger og seinere til Skjæveland sør i Sandnes.

Bortsett fra noe jordbruk øst for E39 er resten av Skeiane tettbygd med boliger, og Asheimveien og Heigreveien er veier med lokal tilkomst. E39 og riksvei 44 passerer området i vest. Begge krysser Heigreveien, E39 med Skeiane bru og riksvei 44 med rundkjøring ved Folkvord. I øst passerer den gamle hovedveien, riksvei 505, Jærveien, gjennom det gamle handelsområdet og videre inn i sentrum.

Ved Storåna ligger Skeianeparken, som er en del av Gandsparkene. Her ligger det fredete Skeianetunet som fungerer som eldresenter. Bygningen Våningshuset er fra 1736 og en av Sandnes' eldste. Denne brukes også som representasjonsbygg av kommunen.

Se også
-------

* Skeiene ungdomsskole
**Halfdan Gyth Dehli** (født 15. juni 1881, død august 1963) var en norsk offiser og flypioner. 

Han var sønn av høiesterettsadvokat Ole Dehli (1851-1924, grunnlegger av Coop i 1906) og Maria Dehli (f. Gyth, 1851-1926, sentral i Norske Kvinners Sanitetsforening). Etter å ha blitt sjøoffiser i 1901 tok han eksamen ved Sjøkrigsskolen i 1903, ble premieløytnant i 1904 og kaptein i 1911.
Med dragonløytnant Andvord deltok han den 29. februar 1912 med luftballongen «Norge» i en konkurranse der man skulle ta de 55 kilometerne fra Bislett og anbringe seg så nær opp til Eidsvollsbygningen som mulig. Det ble over ti ferder. Han ville så bli flyingeniør og mottok flysertifikat ved *École supérieure d'aéronautique et de constructions mécaniques* i Paris i 1912. Den 27. september 1912 fløy han fra Kjeller til Horten i en Maurice Farman III.

Sammen med Thomas Juel Thommessen som hadde studert til sitt sertifikat i Tyskland, var han landets første utdannede flygere. Begge startet hos Marinens Flygevåpen sommeren 1913, etter hvert for å lede den nyetablerte Marinens Flygeskole 1916-17. I perioden 1916-18 ledet han Marinens flyvebaatfabrikk og konstruerte de første fly derfra. Jobben som fabrikksjef ble overtatt av Hjalmar Riiser-Larsen i 1918, og Gyth Dehli ble teknisk direktør i Det Norske Luftfartsrederi 1918-23 der Wilhelm Keilhau var direktør. De opererte en rute mellom Kristiania og Haugesund 1920-23. Så var han gårdbruker i Stange, senere Lillehammer. Under den andre verdenskrig satt han arrestert ei uke i januar 1942.

Fly
---

* Marinens Flyfabrikk M.F.1, første tur den 4.6.1915 med Gyth Dehli bak rattet.
* Marinens Flyfabrikk M.F.2, første tur i 1916
* Marinens Flyfabrikk M.F.3, første tur den 11.4.1917

Bibliografi
-----------

* Halfdan Gyth Dehli (1910). «Luftskibes og aeroplaners anvendelse under militære operationer». *Norsk militært tidsskrift* (11): 666-668.

Referanser
----------

1. ↑  
Bj. Keyser Barth (1930). *Norske militære embedsmenn 1929*. Hanche.
2. ↑  
Kristian Ottosen (1995). *Nordmenn i fangenskap 1940-45*. Universitetsforlaget.

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Fangeregisteret

 |
**Kurt Nathaniel Valner**, eg. **Kurt Nathaniel Katzerginsky** (født 14. november 1919, død 28. februar 2013) var en norsk låtskriver og krigsveteran fra den andre verdenskrig. Han var av jødisk opprinnelse. Besteforeldrene hans stammet fra Ukraina og Sibir. Valners far drev klesforretning på Grønland i Oslo i 1930-årene.

Da han var seksten år gammel byttet familien navn fra Katzerginsky til Valner. I samme alder utgav han plate og ble Oslo-mester i juniorfotball med Lyn.

Tyve år gammel spilte Valner fotball i Allsvenskan i Sverige. Da Norge ble okkupert av Tyskland i 1940 studerte han i Sverige. Valner ønsket å komme til USA for å kjempe. Han oppholdt seg et halvt år i et infanteriregiment i Georgia. Da de skjønte at han var teknisk kyndig, ble han flyingeniør på de nye bombeflyene B-29. Da opplæringen var fullført, ble Valner sendt til den vesle stillehavsøya Tinian i desember 1944 for å bombe japanerne.

23. februar 1945 ble han som eneste nordmann sendt til Iwo Jima for å gi drepte jødiske soldater det jødiske begravelsesritualet. Etter Iwo Jima ble han sendt tilbake til USA. Da han behersket piano ble han plassert i militærets underholdningsavdeling. I New York besøkte Valner den amerikanske komponisten Irving Berlin på hans kontor. Han skulle hjelpe ham med å komme inn i USAs platebransje. I 1944 skrev Valner sangen «Just Because of You», som ble spilt på radiostasjoner fra kyst til kyst.

Etter hjemkomsten i 1948 engasjerte han seg i arbeidet for de norske jødene som hadde overlevd og gjenoppbygde farens klesforretning. Om dagen var han sjef for tolv ansatte og skrev sanger om kvelden. Hele tiden skrev han sanger for Norges mest populære artister som Jens Book-Jenssen, Leif Juster, Carsten Byhring, The Monn Keys, Lalla Carlsen og Harald Heide-Steen. Valner ble headhuntet som tekstforfatter på Chat Noir og ble raskt én av de mest etterspurte låtskriverne såvel i NRK som platebransjen. Han har dessuten et titalls radioprogrammer i NRK.

I 2008 ble Valners historie utstilt på Jødisk Museum i Oslo for å vise jødenes krigsinnsats.

Valners var bosatt på Snarøya. 29. nov 2008 politianmeldte han Otto Jespersen for jødehets på grunn av denne uttalelsen på TV2: «Jeg vil også benytte anledningen til å minnes alle de milliarder av lopper og flatlus som mistet livet i tyske gasskamre, uten å ha gjort noe annet galt enn å slå seg ned på personer av jødisk opphav».

Referanser
----------

1. 1 2   www.begravdeioslo.no[Hentet fra Wikidata]
2. ↑  «Anmeldt for jødehets». NRK.no. 29. november 2008. Besøkt 6. oktober 2019.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Andre verdenskrig
**Produktivitet** blir i samfunnsøkonomi definert som forholdet mellom produksjon og bruken av innsatsfaktorer. Høy produktivitet innebærer at man får mye ferdig produkt ut av de ressursene som benyttes til å produsere varen, lav produktivitet det motsatte. Produktiviteten øker derfor hvis man bruker færre råvarer eller årsverk for å produsere det samme. Produktivitet er nært knyttet til effektivitet; samfunnsøkonomisk effektivitet handler om å bruke ressursene man har, best mulig. Enkelt sagt handler effektivitet om å gjøre de riktige tingene, mens produktivitet handler om å gjøre en gitt ting best mulig.

Produktivitetsvekst er viktig for økonomisk vekst, siden velstanden i samfunnet øker når man får mer ut av ressursene.

Se også
-------

* Oppgavebehandling, hvis programvare noen ganger kalles for «produktivitetssystemer»

Referanser
----------

1. 1 2  Rattsø; m.fl. (2015). «NOU 2015:1 Produktivitet – grunnlag for vekst og velferd» (PDF). Regjeringen.no. Besøkt 26. juli 2018. CS1-vedlikehold: Eksplisitt bruk av m.fl. (link)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** HDS **·** NDL **·** NKC
 |
Ordenstegn for Quetzalordenen.
**Quetzalordenen** (spansk: *Orden del Quetzal*) er en guatemalansk orden. Den ble innført i 1936 og tildeles guatemalanske, så vel som utenlandske, mottakere.

Bakgrunn
--------

Ordenen ble innstiftet 23. april 1936 og er gitt navn etter Guatemalas nasjonalfugl. Quetzalordenen er Guatemalas fremste orden. Den tildeles både guatemalanske og utenlandske statsborgere for innsats for Guatemala.

Inndeling
---------

Quetzalordenen er inndelt i seks grader:

* kjede
* storkors
* storoffiser
* kommandør
* offiser
* ridder


| båndstriper for Quetzalordenen |
| --- |
| kjede | storkors | storoffiser | kommandør | offiser | ridder |

Insignier
---------

*Quetzalordenens* ordenskjede.
Ordenstegnet for Quetzalordenen er et femarmet kors i gull med mørk og lys blå emalje.Korsets armer er utformet med tre tagger, der de ytterste taggene har en liten kule. I korsvinklene er det plassert spisser. Midtmedaljongen er lys blå og bærer en avbildning av Guatemalas riksvåpen, der quetzal-fuglen også forekommer. Motivet er omgitt av en hvitemaljert bord der ordene «GUATEMALA • AL MERITO •» er innskrevet i gull. Baksiden bærer årstallet for ordenens innstiftelse, «MCMXXXVI», og navn på spansk, «ORDEN DEL QUETZAL».

Ordensstjernen er i gull og har ordenstegnet plassert på en sølvstjerne.

Ordenskjedet har ledd bestående av et mayainspirert motiv vekselvis med Guatemalas riksvåpen.

Ordensbåndet er lyst blått med smale hvite striper ved kantene.

Tildeling
---------

Quetzalordenen kan tildeles for sivile og militære fortjenester. Den kan tildeles guatemalanske borgere, så vel som utlendinger. Ordenens høyeste klasse tildeles andre lands statsledere og regjeringssjefer.

Referanser
----------

1. 1 2 3 4  «Guatemala» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage & Gentry, 2006, s. 1174.
2. 1 2 3 4 5 6 7  Robert L. Ross og Alan M. Stahl: *From a Thankful Nation: Latin American Medals & Orders in the Robert L. Ross Collection, Princeton University*, Princeton: Princeton University Library, 2014, s. 415–418.
3. ↑   «Guatemala» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 223.
Qufus søndre byport
Paviljong i konfuciustempelet i Qufu
Konfucius' herregård i Qufu
**Qufu** (kinesisk: 曲阜市, pinyin: *Qūfù*) er et byfylke i provinsen Shandong i Kina. Det er en del av byprefekturet Jining, og ligger omkring 130 km sør for provinshovedstaden Jinan.

Befolkningen i byfylket var på 627 832 innbyggere i 1999. Arealet er på 896 km².

Historie
--------

Qufu var, under navnet **Yan**, i en periode var hovedstaden for Shang-dynastiet.

Qufu er også fødestedet til filosofen Konfutse; han anses tradisjonelt for å ha blitt født på fjellet Ni 30 km sørøst for Qufu sentrum.

Wufu var hovedstad i staten Lu i Vår- og høstannalenes tid.

Konfucius' tempel og grav og Kong-familiens herregård i Qufu ble plyndret av rødegardister fra Beijings pedagogiske høyskole i november 1966, men er senere blitt restaurert. Anlegget ble i 1994 oppført på UNESCOs liste over verdensarven.

Administrative enheter
----------------------

Trommetårnet i Qufu
Qufu består av to subdistrikter, seks storkommuner og fire kommuner:

* Subdistriktet Lucheng (鲁城街道), sentrum, sete for Qufus fylkesstyre;
* Subdistriktet Shuyuan (书院街道);
* Storkommunen Wucun (吴村镇);
* Storkommunen Yaocun (姚村镇);
* Storkommunen Lingcheng (陵城镇);
* Storkommunen Xiaoxue (小雪镇);
* Storkommunen Nanxin (南辛镇);
* Storkommunen Shizhuang (时庄镇);
* Kommunen Wangzhuang (王庄乡);
* Kommunen Dongzhuang (董庄乡);
* Kommunen Xizou (息陬乡);
* Kommunen Fangshan (防山乡).

Samferdsel
----------

Dragepillar foran Dachenghallen.
### Jernbane

Beijing-Shanghai høyhastighetstog har stoppested her.

### Vei

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

Kinas riksvei 327 løper gjennom området. Den fører Heze i Shandong til Lianyungang i Jiangsu.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Litteratur
----------

* Franz Xaver Biallas: *Konfuzius und sein Kult: Ein Beitrag zur Kulturgeschichte Chinas und ein Führer zur Heimatstadt des Konfuzius*, Peking/Leipzig: Pekinger Verlag, 1928
* Wang Liang: «The Confucius Temple Tragedy of the Cultural Revolution», i Thomas A. Wilson, red.: *On Sacred Grounds*, Cambridge: Harvard University Press, 2002

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC **·** GeoNames
 |
En Norli-butikk i Sogndal.
**Norli AS** er morselskap i Norli-konsernet og er fellesadministrasjon for kjedene Norli og Kontorspar. Norli AS er Norges største bokhandelvirksomhet og driver i dag kjeden Norli fordelt på 187 butikker i hele landet. Norli AS eies av forlagshuset Aschehoug og NorgesGruppen.

Norli-kjeden består per april 2021 av 143 egeneide butikker og 44 kjøpmenn. I tillegg er det 13 medlemsbutikker. Kontorspar-kjeden består av 23 butikker. 

Norli Gruppen ble etablert i 1999/2000 da Lauritzen Bokhandel AS i Drammen og Aschehoug forlag slo sammen sine butikker til Lauritzen-Norli Gruppen, hver med 50% av aksjene. Denne bokhandelgruppen skiftet navn til Norli Gruppen i 2001. Butikkene utgjorde flere store bokhandels-selskaper: Lauritzen i Drammen og Oslo, Norli i Universitetsgata i Oslo, en bokhandel som ble etablert av forlagsbokhandler Olaf Norli i 1890, overtatt av Aschehoug i 1985 og er i dag Nordens største, Melvær i Bergen, Olafsen Bok og Papir i Tønsberg og Sandefjord, Mox-Næss i Trondheim, Bokhandelen i Steinkjer, Landmark Libris på Gjøvik, Juul-Møller i Oslo (Fra 2002) og P.M. Danielsen i Arendal (fra 2003).

I oktober 2010 inngikk Norli Gruppen og NorgesGruppen Bok og Papir AS avtale om å fusjonere Norli og Libris, og het Norli Libris. Kjedenavnene skulle beholdes. Det nye selskapet blir eid med 51 % av Aschehoug og 49 % av NorgesGruppen Fra 1. januar 2020 tok kjeden igjen navnet Norli.

Bokhandlerkjeden Norli delte i årene 2011–13 ut litteraturprisen Norlis debutantpris.

Norli arrangerer årlig Norli junior lesekonkurranse for barneskoletrinnene. I 2020 deltok over 51 000 elever fordelt på 2973 klasser, som til sammen leste 823 528 bøker.

Referanser
----------

1. ↑  aschehoug.no Libris og Norli slås sammen Arkivert 9. juli 2015 hos Wayback Machine. 28.10.2010
2. ↑  Rogne, Vebjørn (14. januar 2020). «På fornavn med Norli». *BOK365.no*. Besøkt 14. januar 2020.
3. ↑  «Hjem - Norli Junior». *www.norlijunior.no*. Besøkt 13. april 2021.

Eksterne lenker
---------------

* Egenpresentasjon på Norlis hjemmesider
* Bergen byleksikon på nett, om Norli

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Oslo Byleksikon **·** Brønnøysundregistrene
 |
**Den Norske Sjømannskirken** på Costa del Sol i Spania er lokalisert i Calahonda, Andalucía og står på en historisk grunn som heter El Campanario. El Campanario er den eldste bygningen i Calahonda og er trolig grunnlagt på 1500-tallet. El Campanario betyr klokketårnet, og på 1500-tallet var det forsvarlig å varsle fra klokketårn til klokketårn når fiender kom sjøveien for å innta landet.

Historie
--------

Trolig har stedet vært et fransiskanerkloster, kloster, «hacianda», festning til forsvar mot maurere. Det var Guardia Civils hovedkvarter under Franco-regimet.

I dag er El Campanario eid av Sjømannskirken og Diakonhjemmet. Sjømannskirken er et møtested for nordmenn og andre nasjonaliteter for sosialt samvær og mange aktiviteter, konserter, konferanser, kurs, gjestehus, norsk og internasjonalt kjøkken.
Herfra drives også diakontjenester som sykehusbesøk, fengselsbesøk, hjemmebesøk, prestetjenester, bryllup,
konfirmasjon og lignende.

Gudstjenester skjer hver søndag og tidebønner, hver dag.

Eksterne lenker
---------------

* (no) Offisielt nettsted Rediger på Wikidata
* (no) Den norske sjømannskirken på Facebook Rediger på Wikidata

| * v
* d
* r
Norske sjømannskirker i utlandet |
| --- |
| Aberdeen  **·** Alanya  **·** Albir-Villajoyosa  **·** Alicante  **·** Antwerpen  **·** Aya Napa  **·** Berlin  **·** Brüssel  **·** Costa del Sol  **·** Dubai  **·** Genève  **·** Gran Canaria  **·** Göteborg  **·** Hamburg  **·** Houston  **·** København  **·** Lanzarote  **·** London  **·** Los Angeles (San Pedro)  **·** Mallorca  **·** Miami  **·** New Orleans  **·** New York  **·** Okpo  **·** Paris  **·** Pattaya  **·** Rio de Janeiro  **·** Rotterdam  **·** San Francisco  **·** Singapore  **·** Stockholm  **·** Tenerife  **·** Torrevieja |
Nederlands kystlinje ifølge NAP
NAP ved Woerden i Utrecht
**Normaal Amsterdams Peil** (vanligvis forkortet til **NAP** eller **N.A.P.**) er referansehøyden som høydemålinger i Nederland knyttes til. For enkelhets skyld har NAP blitt satt til å tilsvare det gjennomsnittlige havnivået, men i realiteten er dette høyere (se under). Opprinnelig var NAP lik standardgeoiden, men i senere år dette ikke lenger korrekt.

Høydemerking
------------

NAP er angitt med rundt 35 000 «peilemerker» som er plassert på ulike steder i landet, for eksempel som bolter plassert i bygninger, metermål plassert langs kanaler, ved broer og viadukter. De fleste av disse markeringene kalibreres en gang hvert tiende år av Rijkswaterstaat.

Historikk
---------

*Normaal Amsterdams Peil* er det som tidligere var kjent som *genormaliseerde Amsterdams Peil* (AP). Dette var igjen i pakt med *Stads Peijl* som hadde blitt fastlagt i 1684, avledet av IJs høyde ved flo om sommeren. Denne høyden hadde blitt fastlagt som *negen voet 5 duym* (ni fot, fem tommer) tilsvarende 2,67689 meter under *Zeedijks Hooghte* (vannhøyden ved Zeedijk i Amsterdam). Denne høyden ble angitt ved hjelp av en fure i en merkesten. Disse stenene ble på oppdrag av borgermester Johannes Hudde plassert i flere av Amsterdams sluser: Eenhoornsluis, Nieuwe Haarlemmersluis, Oude Haarlemmersluis, Nieuwe Brugsluis, Kolksluis, Kraansluis, West-Indische sluis og Scharrebiersluis. Av disse 8 stenene finnes idag kun den i Eenhoornsluis (Korte Prinsengracht ved Haarlemmerdijk). Stenen og slusen ble fredet i 2005.

I 1860 ble AP omsatt til andre brukte høydemål, men da dette skjedde, ble det gjort en feil. Denne ble rettet (normalisert) i årene mellom 1885 og 1894. Det normaliserte høydemålet ble kalt NAP, noe som betyr at AP og NAP er det samme. Ordet «Normaal» anga i disse årene hvorvidt høyden som ble angitt var normalisert eller ikke.

I 1879 ble Preussen knyttet til NAP, og fikk da det tyske navnet Normalnull (NN = NAP). I 1973 opprettet flere andre europeiske land tilsvarende standarder. 

NAP er fastlagt med en bronsebolt på et offisielt punkt, 1,43 meter over NAP, på en 22 meter lang funderingspåle under Dam i Amsterdam.

Ekstreme ytterpunkter
---------------------

Nederlands laveste punkt befinner seg 6,76 meter under Normaal Amsterdams Peil i Nieuwerkerk aan den IJssel. Like ved trelandspunktet på Vaalserberg i Vaals, Limburg ligger Nederlands høyeste punkt, 322,70 m over NAP. 

Innenfor en avstand på 1 kilometer i Limburg ligger ENCIs kalkstengruve med sitt dypeste punkt 5 meter over NAP, elven Maas har sitt løp på NAP + 45 meter mens d'n Observant, et konstruert «fjell» strekker seg 170,8 meter over NAP.

Se også
-------

* Triangulering
* Landmåling
* Rikstrekantkoordinater
* Liste over referansepunkter ved høydemålinger

Eksterne lenker
---------------

* Dutch Geometric Infrastructure (engelsk og nederlandsk)
* Actual Height model of the Netherlands (AHN)

* Referansemål i Amsterdams rådhusReferansemål i Amsterdams rådhus
* NAP-nivået i Amsterdams rådhusNAP-nivået i Amsterdams rådhus
**«Den nye kapellanen»** er en novelle av Hans E. Kinck, først utgitt i samlingen *Fra hav til hei* i 1897. Den er en også del av novelle-filmen *Flaggermusvinger*, som samler tre av Kincks noveller. I filmen spiller Jon Eikemo rollen som faren i huset.

Handling
--------

Folket på *Vassendgården* er veldig nysgjerrige, og en dag går en fremmedkar forbi oppe i fjellet. Han stanser ikke når de roper, men går videre. Dagen etter går han tilbake lenger nede i dalen. Alle løper til for å se den fremmede. Faren i huset, Jon, legger seg på kanten av et stup med en øks i hånda. Kona Marta løper lenger bortover veien. Da fremmedkaren ikke kommer, løper hun tilbake til Jon. Fremmedkaren har gått, og Jon har falt ned stupet. Han ligger der blodig og lurer på om det kanskje var den nye kapellanen som hadde gått forbi. Marta sier at hun ikke så det.

Ved begravelsen til Jon står fremedkaren sammen med presten. Marta spør klokkeren, men får ikke svar. Når hun spør en annen som er tilstede, sier han at ja, det er den nye kapellanen. Når de får høre dette, ser sønnen til Marta, Vetle-Ola, tindrende opp på sin mor.

Tema og budskap
---------------

Nysgjerrigheten kan gå for langt. Menneskene er mer opptatt av å vite hvem den fremmede var, enn å være lei seg for at Jon, far og ektefelle er død. De løper og skriker når fremmedkaren går forbi, og vil så gjerne vite hvem det er. Jon sine siste ord var om det kanskje var den nye kapellanen som var denne fremmedkaren.

Referanser
----------

1. ↑  «Den nye kapellanen», NFK

Eksterne lenker
---------------

|  |  |
| --- | --- |
| Wikisource | Den nye kapellanen – originaltekst fra Wikikilden |

Portal: Litteratur
**Klub Sportowy Polonia Bytom Spółka Akcyjna**, forkortet som **Polonia Bytom**, er en polsk fotballklubb fra byen Bytom i det schlesiske voivodskap. Klubben ble grunnlagt den 4. januar 1920 og lagets draktfarger er blått med røde striper. Polonia Bytom spiller for øyeblikket i 1. liga, og spiller sine hjemmekamper på Stadion Edwarda Szymkowiaka, som er oppkalt etter en av klubbens mest kjente spillere. Nåværende trener er Dariusz Fornalak.

Stadion Edwarda Szymkowiaka
Klubben hadde sin storhetsperiode på slutten av 1950-tallet og begynnelsen av 1960-tallet. Den har per dags dato vunnet det polske seriemesterskapet to ganger, og har endt på sølvplass fire ganger, alt dette før midten av 1960-tallet. Klubben har også deltatt i den polske cupen, men har ikke klart å vinne. Klubben har likevel deltatt i tre finaler, senest i 1973.

Polonia Bytom har for øvrig deltatt i UEFA Intertoto Cup en rekke ganger, og endte med å vinne turneringen i 1965 etter å ha beseiret den østtyske klubben SC Leipzig. Klubben kom også til finalen i 1964, men tapte for den tsjekkoslovakiske klubben Inter Bratislava.

Meritter
--------

* **Ekstraklasa:** 1954, 1962
* **UEFA Intertoto Cup:** 1965

Kjente spillere med en fortid i klubben
---------------------------------------

* Polens flagg Zygmunt Anczok
* Polens flagg Jan Liberda
* Polens flagg Edward Szymkowiak
* Polens flagg Kazimierz Trampisz

Eksterne lenker
---------------

* Offisielt nettsted Rediger på Wikidata

* (en) Polonia Bytom – kategori av bilder, video eller lyd på Commons Rediger på Wikidata

* (en) Polonia Bytom – galleri av bilder, video eller lyd på Commons Rediger på Wikidata
**Sergio Pardilla Bellón** (født 16. januar 1984 i Membrilla) er en profesjonell spansk landeveissyklist. Han sykler for Caja Rural-Seguros RGA.

Meritter
--------

2005
3.-plass sammenlagt, Circuito Montañés
4. etappe
2006
10. etappe, Tour de l'Avenir
2007
Sammenlagt, Tour des Pyrénées
3. etappe
2008
2.-plass sammenlagt, Vuelta Ciclista a la Rioja 
3. etappe
2009
Sammenlagt, Tour of Japan
5. etappe
3.-plass sammenlagt, Circuito Montañés
6. etappe
2010
3.-plass sammenlagt, Vuelta a Andalucía
1. etappe
Sammenlagt, Vuelta a la Comunidad de Madrid

2.-plass sammenlagt, Østerrike rundt
3.-plass sammenlagt, Volta a Portugal
2011
9.-plass sammenlagt, Vuelta a Burgos
3. etappe (TTT)
2012
Klatrekonkurransen, Vuelta a Burgos
2.-plass sammenlagt, Tour de l'Ain
2013
4. etappe, Volta a Portugal

Referanser
----------

Eksterne lenker
---------------

* (en) Sergio Pardilla – UCI Rediger på Wikidata

* (en) Sergio Pardilla – ProCyclingStats Rediger på Wikidata

* (en) Sergio Pardilla – Cycling Archives Rediger på Wikidata

* (en) Sergio Pardilla – Cycling Quotient Rediger på Wikidata

* (en) Sergio Pardilla – CycleBase Rediger på Wikidata

* (en) Sergio Pardilla – TheSports.org Rediger på Wikidata
Beliggenhet i Sichuan.
**Zhaojue** (kinesisk: 昭觉县; pinyin:  *Zhāojué Xiàn*, eldre postalromanisert navn *Chaokioh*) er et fylke i det autonome prefekturet Liangshan Yi i provinsen Sichuan i Folkerepublikken Kina.

I 1999 hadde fylket en befolkning på 196 047.

Kulturminner
------------

Boshenwahei-klippebildene (*Boshenwahei yanhua* 博什瓦黑岩画) ble i 2006 tilføyd listen over Folkerepublikken Kinas kulturminner.

Landsbyen Atule'er
------------------

Landsbyen Atule'er (Atulie'ercun, 阿土列尔村) [også romanisert som Ateleer, eller Ado Ler] i Zhi'ermoxiang (Zhi'ermo kommunedel, 支尔莫乡) i fylket Zhaojue ble alment kjent ved en kinesisk nyhetsvideo og fotojournalisme i mai 2016. Landsbyen ligger på en bred fjellhylle som kan lignes med setet på en stol, men nær loddrette fjellvegger over og under, og landsbybarnas skolevei er langs håndlagede stiger ned til skolen 800 meter ned i dalen. Foreldrene passer på grunnet de store farene. Skolen for barn i alderen 6 til 15 år hadde i 2015 femten elever fra Atule'er.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Google Maps Village Location
3. ↑  Chinese Wikipedia site for Zhi'ermo Township Branch
4. ↑  Youtube video from The Beijing News "Note: Original Beijing News video no longer available at. Retrieved on May 29, 2016.
5. ↑  "China to replace treacherous 2,625-foot ladder to school with stairs." *Fox News*. May 27, 2016. Retrieved on May 28, 2016.
6. ↑  Williams, Sophie. "Is this the world's toughest school run? Children from remote Chinese village have to climb unsecured vine ladders on a vertical cliff between home and class." *The Daily Mail*. May 24, 2016. Retrieved on May 28, 2016.
7. ↑  Phillips, Tom. "World's scariest school run? Chinese children tackle 800-metre cliff ." *The Guardian*. Friday May 27, 2016. Retrieved on May 28, 2016.

|  |  |
| --- | --- |
| Oppslagsverk/autoritetsdata | VIAF **·** LCCN **·** NDL **·** GeoNames
 |
**Ilford** er et område i bydelen Redbridge i østlige London. Det er i all hovedsak et boligområde, hvor de fleste pendler inn til det sentrale London. Byens drosjesjåfører skal være overrepresentert i området. Ilford var opprinnelig en egen by, men har blitt absorbert av London. Det ligger 14,6 km øst fra Charing Cross. Administrasjonssenteret for Redbridge ligger her. Befolkningen i Ilford (som består av valgkretsene Clementswood, Loxford, Goodmayes, Newbury, Mayfield, Seven Kings, Barkingside, Clayhall, Redbridge, Green Street, Fullwell, Fairlop, Cranbrook og Valentines) hadde i henhold til folketellingen i 2011 en befolkning på 158 168 innbyggere.

Flere større selskaper har blitt opprettet i Ilford, med film- og kjemikalieprodusenten Ilford som den mest kjente. Det ble opprettet i 1879 under navnet *Britannia Works*, og produserte opprinnelig fotoplater. Senere har de blitt kjent for sine svart/hvitt-filmer og fotopapir, som regnes for å være av svært høy kvalitet. I 1989 ble selskapet kjøpt opp av et amerikansk selskap, og hovedkvarteret er flyttet til Knutsford i Cheshire. 

Et annet viktig firma var Plessey, som produserte radio-, elektronikk- og telekommunikasjonsutstyr. Det ble grunnlagt i Marylebone i 1917, men flyttet til Ilford i 1919. I 1998 ble firmaet kjøpt opp, og fabrikken i Ilford ble nedlagt.

Kollektivtransport
------------------

De nærmeste stasjonene er:

* Barking stasjon
* Ilford stasjon
* Gants Hill undergrunnsstasjon
* Redbridge undergrunnsstasjon

Referanser
----------

1. ↑   «2011 Census Ward Population Estimates». Arkivert fra originalen den 22. februar 2014

Litteratur
----------

* Thorne, James (1876): «Great Ilford», *Handbook to the Environs of London*, London: John Murray
* Walford, Edward (1883): «Ilford», *Greater London*, London: Cassell & Co. OCLC 3009761

  


|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
**Katavi nasjonalpark** ble opprettet i 1974 og ligger vest i Tanzania. Det er en svært lite tilgjengelig park og er langt mindre besøkt enn andre parker. Parken er på om lag 4 471 kvadratkilometer, noe som gjør den til den tredje største park i Tanzania. Parken omfatter Katuma River og de to innsjøene Lake Katavi og Lake Chada som er delvis tørrlagt i den tørre årstid.

Fauna
-----

Dyrelivet] omfatter store flokker villdyr, spesielt bøfler og elefanter, samt langs Katumaelven, krokodilleer og flodhester. Enkelte kilder oppgir et stort mangfold i parkens fauna. men det er også rapportert om redusert villdyrbestand på grunn av ulovlig jakt, noe som trolig forekommer da parken, i motsetning til andre tanzanianske parker har lite besøkende og det knapt forekommer organiserte turer,

Besøkende
---------

Besøkstallet i parken er noe usikkert, men det er ekstremt lavt i forhold til andre parker, anslagsvis mindre enn 1 000 i året.
Det er kun tre permanente turistleirer i parken, hver med en kapasitet på et dusin gjester. 

Det er neppe praktisk mulig å ta seg frem til parken på individuell basis og besøk til parken blir helst arrangert av turoperatører som flyr gjestene inn med småfly som kan lande på en gresslette, *Ikuu airstrip* nær parken. Denne flystripen har minimalt med fasiliteter. noen fat med bensin som gjør det mulig å etterfylle drivstoff. Det er en ca. timers flyvning fra Dar-es-Salaam eller Arusha. Landverts transport med firehjulstrekkere over veiløst terreng må regnes i dager – ikke timer.

Referanser
----------

1. ↑  Cessna Fuel Refilling at Katavi, June 2006 (from huntzinger.com)

Eksterne lenker
---------------

* Offisielt nettsted Rediger på Wikidata

* (en) Katavi National Park – kategori av bilder, video eller lyd på Commons Rediger på Wikidata
* Katavi National Park Official Website (in English)
* Personal Website with photos from Katavi (June 2006)

| * v
* d
* r
Nasjonalparker i Tanzania |
| --- |
| Nasjonalparker | Arusha • Gombe Stream • Jozani Chwaka Bay • Katavi • Kilimanjaro • Kitulo •  Manyarasjøen • Mahale Mountains • Mikumi • Mkomazi  • Ruaha • Rubondo Island • Saadani • Serengeti • Tarangire • Udzungwa Mountains | Tanzanias flagg |
| Reservater | Amani • Ngorongoro • Selous • Uwanda |
| Marinparker og reservater | Dar es Salaam: (Bongoyo • Mbudya • Pangavini • Fungu Yasini) • Mafia Island • Maziwi • Mnazi Bay-Ruvuma elvemunning |
***Videospeilet*** er et norsk musikkprogram som gikk på NRK-TV i 1986. Programmet hadde en hovedvekt på musikkvideoer og ble sendt på fredager. *Videospeilet* ble ledet av Espen Beranek Holm den første tiden, mens Jostein Pedersen tok over programlederjobben høsten 1986.

Niels Bierge, Ivar Dyrhaug, Beranek og Torstein Vegheim sat i programredaksjonen.

*Videospeilet* ble i 1987 etterfulgt av *Veras vindu mot pop og rock*.

Om programmet
-------------

En av de beste musikkreportasjene Slettemark har sett:

> ...Det var et intervju med Iron Maiden og W.A.S.P. etter at sistnevnte var nektet  
>  av Drammen Bystyre å spille i Drammenshallen. Jeg tok det opp på VHS, og så  
>  det innslaget kanskje 50 ganger på en uke. Jeg har ofte lurt på om det var den  
>  første saken hvor musikkjournalistikk fenget meg så sterkt.
> 
> 
> Asbjørn Slettemark, 2009
> 
>

Referanser
----------

1. ↑  VG - Jostein i karuesellen (05.09.1986, s.45)
2. ↑  NRK - Lydverket (19. June 2009)
3. ↑  VG - Tunge videoer (28.11.1986, s.45) «Josteins videoprogram i kveld står i tungrockens tegn. Han har besøk av sangerne i de to tungrockgruppene Iron Maiden og WASP. Begge var nylig i Norge»

Eksterne lenker
---------------

* (en) *Videospeilet* på Internet Movie Database Rediger på Wikidata
**Verners lov**, formulert av Karl Verner i 1875, beskriver en historisk lydforskyvning i urgermansk språk: Når de ustemte konsonantene *\*f*, *\*þ*, *\*s* og *\*χ* umiddlerbart fulgte en trykksvak stavelse i samme ord, ble de til de tilsvarende stemte konsonantene *\*b*, *\*d*, *\*z* og *\*g*.

Da Grimms lov ble oppdaget, ble det observert en merkelig uregelmessighet. De indoeuropeiske ustemte lukkelydene *\*p*, *\*t* og *\*k* skulle etter Grimms lov ha blitt til urgermansk *\*f*, *\*þ* (dental frikativ) og *\*χ* (velar frikativ). Det syntes imidlertid å forekomme en lang rekke ord, hvor latin, gresk, sanskrit, baltisk og slavisk garanterte indoeuropeisk *\*p*, *\*t* eller *\*k*, men de germanske språkene likevel hadde en stemt frikativ (*\*b*, *\*đ* eller *\*g*).

Karl Verner observerte at de tilsynelatende uventede stemte frikativene bare forekom hvor de ikke sto i begynnelsen av ordet, og hvor vokalen foran dem var trykklett i indoeuropeisk. Dette er altså Verners lov: indoeuropeisk \**p*, \**t*, \**k*, \**s*, som regelmessig skulle utvikle seg til ustemt *f*, *þ*, *k*, *s*, blir i stedet til stemt *b*, *d*, *g*, *z* hvis den forutgående vokalen ikke var trykksterk i indoeuropeisk.

Eksempler
---------

* **p** > **b**: f.eks. gresk *hypér* (ὑπέρ), sanskrit *upári* = tysk *über*, gresk *heptá* (ἑπτά), sanskrit *saptá* = gotisk *sibun*, tysk *sieben*.
* **t** > **d**: f.eks. gresk *patér* (πατήρ), sanskrit *pitár-* = gotisk *fadar*, tysk *Vater* (med regelmessig \**d* > *t*) mot gresk *phrátor* (φράτωρ), vedisk *bhrā́tar-* = gotisk *brōþar*, ty. *Bruder* (med regelmessig \**þ* > *d*).
* **k** > **g**: f.eks. gresk *makrós* (μακρός) 'lang' = tysk, norsk *mager* mot gresk *dákry* (δάκρυ) 'tåre' = norsk *tåre*, tysk *Zähre*, eng. *tear*.
* **s** > **z**: f.eks. sanskrit *áyas* 'metal' (jf. latin *aes* 'kobber') = gotisk *aiz*, gammelnorsk *eir* (herav *irr*), tysk *ehern* 'bronze-', engelsk *ore* 'malm'

Se også
-------

* Grimms lov

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin
 |
**Sternwarte Bilk** (også kjent som **Sternwarte Düsseldorf**, **Sternwarte Charlottenruhe**, **Bilk obsertatorium** og **Düsseldorf-Bilk obsertatorium**) i Düsseldorf-Bilk var et privateid observatorium grunnlagt i 1843 av Johann Friedrich Benzenberg. Observatoriets hovedfunksjon var et reflektorteleskop med 1800mm brennvidde. Etter Benzenbergs død ble observatoriet skjenket til byen Düsseldorf. Det ble ødelagt ved bombing i 1943.

C. Robert Luther oppdaget 24 asteroider herfra i perioden 1852–1890; den første han oppdaget var asteroidenThetis den 17. april 1852, og den siste var Glauke, som han oppdaget den 20. februar 1890. Disse astroidene og småplaneter har fått samlebetegnelsen *De 24 Düsseldorf-planetene*. Astroiden 4425 Bilk har blitt oppkalt etter observatoriet.

I nærheten av stedet der observatoriet stod er det satt opp et minnesmerke som viser observatoriets utbrente teleskop.

* MinnesmerkeMinnesmerke
* gjennom tubengjennom tuben
* sett fra frontensett fra fronten
* informasjonsplakettinformasjonsplakett

Referanser
----------

1. 1 2 3  Schmadel, Lutz D. (2012). *Dictionary of Minor Planet Names*. Springer. s. 358. ISBN 9783642297182.
**Nairobi National Museum** er et av Kenyas nasjonalmuseer, *National Museums of Kenya*. Det ligger på Museum Hill i Nairobi.

Museet ble opprinnelig grunnlagt i 1910 av *East Africa and Uganda Natural History Society* og lå da der Nyayo House står i dag. I 1922 ble det flyttet til der *Nairobi Serena Hotel* i Uhuru Park finnes i dag. I 1929 ble det omsider flyttet til sin nåværende plass på Museum Hill, der det ble døpt til *Coryndon Museum* etter den tidigere britiske guvernøren i Kenya Robert Coryndon. Ved selvstendigheten i 1963 fikk det navnet *National Museum of Kenya*. 

Museet gjenåpnet i 2008 etter modernisering.

Til museets permanente utstillinger hører en naturhistorisk utstilling med blant annet et komplett skjelett av en Homo erectus-gutt, samt en utstilling om kulturhistorien til de største folkegruppene i Kenya.

Dinosaurstatue ved hovedbygningen.
Nairobi National Museums friluftsavdeling.

Referanser
----------

1. ↑  National Museums of Kenya Arkivert 5. desember 2011 hos Wayback Machine. National Museums of Kenya – Brief History. Lest 29.mars 2012.

Eksterne lenker
---------------

* (en) Offisielt nettsted Rediger på Wikidata

* (en) Nairobi National Museum – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
***Sternostenoides*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

En middelsstor (ca. 5 millimeter), lang og tynn, matt, brun bladbille med svart midtstripe. Antennene består av 10 ledd og er omtrent så lange som hode + pronotum, noe klubbeformede. Hodet er bredere enn langt. Pronotum er avrundet firkantet, kraftig punktert. Dekkvingene er jevnbrede og har 8 punktstriper (i den midtre delen parvise) og tre lave, opphøyde lengderibber, i spissen pigger.

Levevis
-------

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplamte er ukjent.

Utbredelse
----------

Arten er bare kjent fra Argentina.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Chalepini** Weise, 1910
						* slekten ***Sternostenoides*** Monrós & Viana, 1947
							+ *Sternostenoides daguerrei* Monrós & Viana, 1947

Litteratur
----------

* *Sternostenoides* på ITIS
* Hispines of the World - *Nanocthispa*

Eksterne lenker
---------------

* (en) *Sternostenoides* i Encyclopedia of Life Rediger på Wikidata

* (en) *Sternostenoides* i Global Biodiversity Information Facility Rediger på Wikidata

* (en) *Sternostenoides* hos ITIS Rediger på Wikidata
* (en) Chalepini – kategori av bilder, video eller lyd på Commons
**Robson Green** (født 18. desember 1964 i Hexham) er en engelsk skuespiller og TV-produsent. 

Han begynte sin skuerspillerkarriere i TV-seriene Casualty i 1989 og Soldier Soldier og har medvirket i Touching Evil, Grafters og Reckless. I 1996 startet han produksjonsfirmaet Coastal Productions som blant annet produserer *Wire in The Blood*, basert på bøkene om Tony Hill og Carol Jordan av Val McDermid. Green spiller selv hovedrollen som Tony Hill. 
Til nå har det blitt laget seks serier av Wire in the Blood. I de tre første spiller Hermione Norris Carol Jorden, men i den fjerde serien blir hun ble erstattet av DI Alex Fielding, spilt av Simone Lahbib. Serien har gått som påskekrim på TV 2 og som selvstendig krimserie på samme kanal. 

Green er også en habil musiker. Simon Cowell overtalte Green og en medskuespiller (Jerome Flynn) i *Soldier Soldier* til å spille inn en versjon av Unchained Melody sammen med «(There'll Be Bluebirds Over) The White Cliffs of Dover». Singelen lå på førsteplass i syv uker på den engelske listene i 1995 og solgte mer enn 1,9 millioner kopier. Duoen vant The Music Week Awards i 1996 for beste singel og beste album.

Referanser
----------

1. ↑   Gemeinsame Normdatei, besøkt 26. april 2014[Hentet fra Wikidata]
2. ↑   Discogs, Discogs artist-ID 1891164, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 11. desember 2014[Hentet fra Wikidata]

Eksterne lenker
---------------

* Offisiell Website: The Robson Green Web Site
* (en) Robson Green på Internet Movie Database Rediger på Wikidata

* (sv) Robson Green i Svensk Filmdatabas Rediger på Wikidata

* (fr) Robson Green på Allociné Rediger på Wikidata

* (en) Robson Green på AllMovie Rediger på Wikidata

* (en) Robson Green hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |